BASES REGULADORAS E CONVOCATORIA ESPECÍFICA PARA A CONCESIÓN DE AXUDAS MUNICIPAIS DE LIBROS, MATERIAL ESCOLAR E COMEDOR 2015-2016.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/04/2015)

A Xunta de Goberno Local, na sesión extraordinaria e urxente do 10 de abril de 2015, adoptou o seguinte acordo: O prazo de presentación de solicitudes será do 17 de abril ó 11 de maio 2015, ámbolos dous incluídos. A Constitución española de 1978 consagra, no seu Art.39, o deber dos poderes públicos de asegurar a protección social, económica e xurídica da familia. Pola súa parte, o Estatuto de Autonomía de Galicia lexitima a actuación lexislativa da Comunidade Autónoma no eido da protección da familia, infancia e adolescencia, nos títulos competenciais xenéricos de asistencia social e de promoción do desenvolvemento comunitario (Art.27 EAG). A normativa de réxime local (Art.25.1 da L.7/1985, do 2 de abril, Reguladora das Bases do Réxime local – LRBRL e Art.80.1 da L.5/1997, do 22 de xullo, de Administración local de Galicia – LALGA) prevé que os municipios, para a xestión dos seus intereses e no ámbito das súas competencias, poden promover actividades e prestar os servizos públicos que contribúan a satisfacer as necesidades e aspiracións da comunidade veciñal, asumindo como competencia propia, entre outras, a avaliación e información de situacións de necesidade social e a atención inmediata a persoas en situación ou risco de exclusión social; servizo declarado obrigatorio para os municipios de poboación superior a 20.000 habitantes (Arts.25.2. e) e 26.1. c) LRBRL, na redacción dada pola L.27/2013, do 27 de decembro). A teor da reforma introducida pola LRSAL, a competencia en materia de «prestación dos servizos sociais, promoción e reinserción social» residénciase agora na Admón. autonómica, que deberá asumila a 31.12.2015, nos termos previstos nas normas reguladoras do sistema de financiamento autonómico e das Facendas locais e previa elaboración dun plan para a avaliación, reestruturación e implantación dos servizos (Disp. Transit.2ª), sen prexuízo da súa eventual delegación nos municipios (Art.27 LRBRL). De acordo coa Disposición adicional 4ª da L.5/2014, do 27 de maio, do Parlamento de Galicia, de medidas urxentes derivadas da entrada en vigor da LRSAL, esas competencias que debería asumir a Admón. da CA en materia de servizos sociais «continuarán sendo prestadas polos municipios mentres non se dean as condicións previstas para o seu traspaso na normativa básica e, en particular, o establecemento do novo sistema de financiamento autonómico e das facendas locais previsto nela». Ademais, considera que “non se entenderá como exercicio de novas competencias”, entre outras, a continuidade na prestación dos servizos xa establecidos e da actividade de fomento e a formalización de convenios de colaboración de concesión de subvencións (Art.3.3.). No eido da normativa sectorial, a L.13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador e principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación socio-laboral e habilita expresamente ós concellos para conceder axudas económicas destinadas a apoiar o coidado dos menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. Finalmente, a Lei 3/2011, do 30 de xuño, de apoio á familia e á convivencia de Galicia, garante a protección total da familia; en especial, a das familias valoradas de especial consideración, ás que se lles asegura un trato preferente nos ámbitos educativos, da vivenda, cultura, novas tecnoloxías, etc. O Art.8 desta lei atribúe tamén competencias ós municipios para a execución de programas e proxectos destinados á atención das familias. O proxecto de axudas municipais escolares de libros, material escolar e comedor leva facéndose no Concello de Vigo desde hai máis de vinte anos, observándose un crecemento tanto na demanda como no seu orzamento. Están destinadas ós/ás alumnos/as matriculados/as en centros docentes públicos e privados concertados, empadroados/as e pertencentes a unidades familiares carentes de recursos económicos suficientes. Por todo isto, convocase a concesión de axudas municipais de libros, material escolar e comedor, no marco xurídico definido pola Lei 9/2007, do 13 de xuño, de subvencións de Galicia, os preceptos básicos da Lei 38/2003, do 17 de novembro, xeral de subvencións, o Real Decreto 887/2006, do 21 de xullo, polo que se aproba o Regulamento da Lei 38/2003, as Bases de execución do orzamento municipal e a demais normativa de aplicación. É obxecto da presente convocatoria regular o procedemento para a concesión de subvencións ás familias dos/as alumnos/as de centros docentes públicos e privados concertados, de educación infantil (segunda etapa), educación primaria e secundaria obrigatoria, con enderezo en Vigo, para o curso 2015-2016. As axudas de libros, material escolar e comedor van dirixidas, prioritariamente, a menores de familias con dificultades socioeconómicas e que teñan dificultades en conciliar a súa vida familiar e laboral. A finalidade última das subvencións é apoiar ás unidades familiares que, por insuficiencia de recursos económicos, non poden afrontar o custo do servizo. Os programas subvencionables serán: Estas axudas outorgaranse de acordo cos principios de publicidade, concorrencia e obxectividade. A publicación das presentes bases e a resolución das axudas realizarase no taboleiro oficial de anuncios da Casa do Concello, nos centros de servizos sociais municipais e na páxina web do Concello de Vigo www.vigo.org.Anunciarase, igualmente, no Boletín Oficial da Provincia as bases, así como o prazo de presentación de solicitudes, que será reiterado por medio de anuncio na prensa local. O prazo de presentación de solicitudes será do 17 de abril ó 11 de maio 2015, ámbolos dous incluídos. As axudas que se concedan a través desta convocatoria unha vez resoltas, publicaranse no taboleiro oficial de anuncios da Casa do Concello e nos centros de servizos sociais municipais, con expresión do DNI, NIE ou pasaporte do solicitante (ordenado numéricamente)/expediente/colexio/finalidade da subvención (libros, material escolar ou comedor ou ambas) e a resolución recaída (concedida-denegada ou lista de agarda). O programa para comedores escolares da presente convocatoria engloba dous tipos de persoas beneficiarias, agrupados nas modalidades A e B que deben reunir os requisitos que se sinalan: Modalidade A.- Por convocatoria ordinaria, reunindo os requisitos establecidos na base sexta. Modalidade B.- Con carácter excepcional e co fin de dar protección ás situacións carenciais ou excepcionais do alumnado xurdidas unha vez pechado o prazo ordinario da convocatoria e resoltas as axudas da convocatoria ordinaria, poderán solicitarse axudas con carácter excepcional a partir do 1 de outubro de 2015, debidamente xustificadas polos técnicos do Departamento de Benestar social. A Comisión de Valoración proporá a súa concesión á Xunta de Goberno Local sempre e cando cumpran cos requisitos esixidos, acheguen a documentación requirida, reseñen a causa da excepcionalidade da solicitude e exista dispoñibilidade orzamentaria. De non existir tal dispoñibilidade, as solicitudes aprobadas nesta Modalidade B pasarían a integrar a lista de agarda única existente, en función da renda per cápita obtida froito da convocatoria ordinaria. Os/as alumnos/as estarán matriculados/as, no curso 2015-2016, en centros públicos ou con concerto nos niveis de: As axudas municipais escolares de libros, material escolar e comedor son incompatibles con calquera outra axuda para a mesma finalidade de organismos públicos ou privados, agás as que concede o Concello de Vigo a través de FOANPAS, comprometéndose o solicitante a comunicar e/ou reintegrar o concedido polo Concello de Vigo no caso de ter percibido outra axuda. Non poderán acceder ás axudas de comedor municipais os/as alumnos/as matriculados/as en centros docentes públicos non universitarios dependentes da Conselleria con competencias en materia de educación da Xunta de Galicia que cumpran os requisitos para acceder ás axudas de comedor reguladas no Decreto 132/2013, do 1 de agosto, da Consellería de Cultura, Educación e Ordenación universitaria. Tampouco non poderán acceder ás axudas de libros, material escolar e comedor os/as alumnos/as tutelados/as pola Xunta de Galicia. No caso de ter axuda de comedor concedida e seren tutelados pola Xunta, esta sería revogada. Serán requisitos necesarios para solicitar as axudas os seguintes: Para os efectos destas axudas enténdese por “unidade familiar de convivencia”: Os/as solicitantes, independentemente de que obtivesen ou non axuda na convocatoria anterior, deberán participar como demandantes de nova convocatoria, para o que subscribirán un impreso normalizado de solicitude, asinado por todos os membros da unidade familiar maiores de 18 anos e acompañado da seguinte documentación: Os/as solicitantes das axudas presentarán as súas solicitudes a través do Rexistro xeral municipal ou por calquera dos medios previstos no Art.38.4 da Lei 30/1992, do 26 de novembro, de Réxime xurídico das Administracións públicas e do Procedemento administrativo común (LRX-PAC). A instrucción do procedemento de concesión das axudas convocadas correspóndelle ó Departamento de Benestar social, que recibirá as solicitudes e comprobará os requisitos esixibles e a documentación acreditativa e, de ser o caso, requirirá para que no prazo de 10 dias hábiles se subsane a solicitude ou complete a documentación perceptiva (Art.71.1 LRX-PAC), coa advertencia de que, de non facelo así, teráselle por desistido da súa petición, logo da resolución que deberá ser ditada nos termos do Art.42 LRX-PAC. Con carácter xeral, as solicitudes valoraranse tendo en conta a renda per cápita dos compoñentes da unidade familiar de convivencia do ano 2014. No caso de acreditar un deterioro da capacidade económica da unidade familiar, no sentido indicado na base sexta, letra f), a renda per cápita considerada será a correspondente o primeiro trimestre do ano 2015. Por cada membro da unidade familiar de convivencia cunha discapacidade recoñecida igual ou superior ao 65% computarase 1 membro mais, ata un máximo de 3 membros. A lista de concesión farase por orde inversa ó da contía da renda per cápita da unidade familiar, de menor a maior contía. No caso de igualdade de ingresos, concederáse por maior número de membros da unidade familiar. A Comisión de Valoración quedará integrada pola Concelleira delegada da Área de Política de Benestar, que actuará como presidenta; o xefe de Área de Benestar social, a xefa deste Servizo e a técnica responsable do programa. Este órgano colexiado emitirá informe no que se concrete o resultado da avaliación. O/a instructor/a do procedemento avaliará as solicitudes de conformidade cos criterios e valoración que se determinan na base décima e fará constar expresamente que da información que obra no seu poder despréndese que os beneficiarios cumpren todos os requisitos necesarios para acceder ás subvencións. O/a instructor/a do procedemento solicitará unha avaliación previa dos/as profesionais responsables das Unidades de Traballo Social, de considerarse necesario. Rematada a instrucción do expediente, este remitiráselle á Comisión de Valoración establecida na base décimo primeira. A proposta de resolución conterá a relación na que se indicará todos/as os/as solicitantes que participan na convocatoria, os/as alumnos/as, renda per cápita, expediente, colexio, curso, concepto (libros, material escolar e comedor) e proposta de resolución das axudas no sentido que proceda (concedido, denegado ou lista de agarda): A Xunta de Goberno Local, por proposta da instructora do procedemento e previo informe da Comisión de Valoración, acordará a aprobación definitiva das subvencións con cargo á aplicación orzamentaria nº 2310.4810000 (“Becas libros, material escolar e comedor”) do orzamento de Benestar social do Concello. Logo da aprobación definitiva das subvencións, notificarase ós interesados e publicarase na paxina web do concello e nos centros de servizos sociais municipais a lista de beneficiarios/as, co seu estado de concedido, denegado ou lista de agarda. De producirse baixas entre os/as beneficiarios/as das axudas escolares de libros, material escolar (ata 15 de decembro) e comedor ( durante o curso escolar), estas serán cubertas por outros/as alumnos/as da lista de agarda, sempre que exista crédito. Educación Infantil (3, 4 e 5 anos). 85,00 € / alumno/a O pagamento destas axudas realizarase dunha soa vez por medio de cheque bancario, tra-la presentación de facturas orixinais. Ditos cheques entregaranse no Departamento de Benestar social do Concello de Vigo ata o 30 de novembro de 2015. Nos casos especiais, e tendo en conta a situación social da familia subvencionada, o pagamento da axuda aboaráselle, coa autorización por escrito do beneficiario, ó/a profesional da UTS ou programa correspondente, que disporá o pago da contía que se subvenciona directamente no establecemento subministrador do material escolar. Nos supostos en que os pais compren os libros nos centros escolares, deberán acreditar o pagamento presentando o certificado do devandito centro, debidamente asinado, onde se recolla a identificación do/a pai/nai/titor (solicitante da axuda), alumno/a, importe e concepto. O prezo da praza de comedor será comunicado polo centro escolar ó Departamento de Benestar social do Concello, unha vez deducidas as subvencións recibidas ou pendentes de recibir para a mesma finalidade. A axuda municipal de comedor, por mes e alumno/a, será como máximo de 41€, agás nos meses de decembro e abril, que se pagarán 28,70€/alumno/a (70%), por ter menos días lectivos. A diferencia, de habela, entre o prezo da praza do comedor e a axuda municipal deberá ser pagada polo pai, nai ou titor. As axudas concédense ás familias e pagaránse ós centros, que actuarán como entidades colaboradoras nos termos previstos na L.38/2003, do 17 de novembro, xeral de subvencións e na L.9/2007, do 13 de xuño, de subvencións de Galicia. Os centros asumen o compromiso de xestionar a aplicación dos fondos de acordo coa sua finalidade, responsabilizándose de comunicar mensualmente as baixas e os traslados dos/as alumnos/as beneficiarios/as ó Departamento de Benestar social. O pagamento das axudas de comedor realizarase mediante transferencia desde a conta habilitada do Departamento de Benestar social á conta corrente que indique cada un dos centros educativos cos que se conveña a colaboración para a xestión destas axudas. A xustificación dos ingresos na entidade colaboradora acreditarase mediante o soporte documental da transferencia. O pagamento ós centros educativos farase en tres (3) prazos: No segundo e terceiro pagamento reaxustaranse as axudas de comedor nos centros educativos debido ós seguintes motivos: O Departamento de Benestar Social, comprométese a enviar a cada centro escolar a mes vencido, os listados actualizados dos/as alumnos/as subvencionados/as de comedor, unha vez recibidas as incidencias mensuais dos colexios e a comunicar as novas altas, se as houber. As direccións dos centros emitirán dúas certificacións ó longo do curso escolar nas que se fará constar a utilización do servizo de comedor por parte dos/as alumnos/as beneficiarios/as e a aplicación dos fondos recibidos ó pagamento dos servizos de comedor. A primeira certificación xustificará os fondos das axudas de comedor do primeiro cuatrimestre do curso (setembro-decembro), achegando os listados de sinaturas dos pais, nais e/ou titores. A segunda certificación emitirase á finalización do curso, achegando os listados de sinaturas do periodo xaneiro-xuño. O prazo de resolución e de notificación das reclamacións non excederá de seis meses contados desde o inicio do prazo de presentación de solicitudes. A resolución do procedemento de reclamación notificaráselle ós interesados conforme ó previsto nos Arts.58 e ccdtes. da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común. O vencemento do prazo máximo sen terse notificada a resolución lexítima ós interesados para entender desestimada por silencio administrativo a solicitude de concesión da axuda. Contra estas bases e as resolucións administrativas que se adopten na súa execución poderá interpoñerse, potestativamente, recurso de reposición perante o mesmo órgano que as dictou no prazo dun mes ou, directamente, recurso contencioso-administrativo perante os xulgados do contencioso-administrativo de Vigo, no prazo de dous meses. Os prazos contaranse a partir do día seguinte ó das respectivas publicacións oficiais. Serán obrigas dos/as beneficiarios/as das subvencións, ademais das previstas nestas bases e convocatoria e das sinaladas no Art.11 da Lei 9/2007, de subvencións de Galicia, as seguintes: No caso das axudas de libros e material escolar, revogarase a subvención concedida cando esta non fose destinada ó fin para a que foi concedida. No caso de axudas para comedor, cando o Concello teña coñecemento da ausencia sen causa xustificada dun/ha alumno/a, por un período continuado de catro días ou tres alternos no período dun mes, poderá sancionarse coa suspensión temporal ou definitiva para o curso. A suspensión comezará sempre o primeiro día do mes e, de tratarse dunha suspensión temporal, o reinicio será tamén a primeiros do mes estipulado. Serán tamén de aplicación todas as demáis causas de reintegro que contén o Título II da Lei 38/2003. En todo aquilo non previsto nas presentes bases, serán de aplicación as normas básicas da Lei xeral de subvencións e da Lei de subvencións de Galicia sobre causas de invalidez (Arts.36 LXS e 32 LSG), causas e réxime de reintegro da subvencións (Arts.37 LXS e 33 LSG), réxime de infraccións e sancións en materia de subvencións e, en xeral, con carácter pleno ou supletorio, no non previsto, a Lei xeral de subvencións e o seu regulamento de desenvolvemento, a lexislación básica do Estado de réxime local, a Lei 9/2007, de subvencións de Galicia; as bases de execución do orzamento do Concello de Vigo, as restantes normas de dereito administrativo e, no seu defecto, as normas de dereito privado. Vigo a 10 a abril de 2015.